पार्षद ने कहा समझौता नहीं करने पर महिला बना रही दबाव, शिकायत की
सारनी| शहर के वार्ड 10 के पार्षद ने बुधवार को एसडीओपी से शिकायत कर बताया उनके वार्ड की महिला केस वापस लेने के लिए दबाव बना रही है। इसे लेकर वह उन्हें बदनाम भी कर रही है। कांग्रेस पार्षद फूलवंशा नर्रे ने बताया मोहल्ले की छाया ने उनके साथ जाति सूचक शब्दों का प्रयोग कर विवाद किया था। उन्होंने बताया छाया उन्हें कथित रूप से अश्लील हरकतें करने के केस में फंसाने की धमकी दे रही है। मोहल्ले की मंगला बाई, रीता सराठे, अनिता मानक, सरिता, अंशू वरकड़े समेत अन्य लोगों ने बताया उसने पूरे मोहल्ले में आतंक मचा रखा है। एसडीओपी ने इस मामले में निष्पक्ष जांच करने के आदेश दिए।
hin_Deva hin_Deva